2015.11.30.

Demecser Város Önkormányzata

Sajtóközlemény

DEMECSER KÖZÉPÜLETEINEK ENERGETIKAI KORSZERŰSÍTÉSE

Demecser Város Önkormányzata az Új Széchenyi Terv keretében pályázatot nyújtott be középületeinek energetikai korszerűsítésére a Környezet és Energia Operatív Program (KEOP-2015-5.7.0) „Középületek kiemelt jelentőségű épületenergetikai fejlesztésére” című felhívásra. A pályázat pozitív elbírálásban részesült, melynek eredményeként a Kohéziós Alap támogatásával valósult meg a DEMECSER KÖZÉPÜLETEINEK ENERGETIKAI KORSZERŰSÍTÉSE című, KEOP-5.7.0/15-2015-0142 azonosító számú projekt.

Demecser Város Önkormányzata 141.486.650.- forintot nyert Európai Uniós és hazai támogatásból, hogy a Polgármesteri Hivatal B épületén, a Közfoglalkoztatási épületen, a Rendőrőrs épületén, a Demecser Oktatási Centrum Általános Iskolaépületén, a Művelődési Házon, és a Központi Orvosi Ügyelet épületén energetikai korszerűsítés – hőszigetelés és nyílászárók cseréje – valósuljon meg a 7/2006. (IV.24.) TNM rendelet 5. szám melléklete szerinti hő átbocsátási tényező követelményértékének megfelelő mértékű műszaki tartalommal.

A beruházás hozzájárul a fenntartható fejlődéshez a környezettudatosság jegyében. A fejlesztés hatására az energiahatékonyság növelés révén csökken az elsődleges energiahordozó mennyisége, az üvegház hatású gázok kibocsátása, megtakarítást eredményezve az energia költségek tekintetében.

A beruházás az Európai Unió támogatásával a Kohéziós Alapból és hazai központi költségvetési előirányzatból került finanszírozásra.